**KOMUNALNO DRUŠTVO PAG d.o.o., Ulica braće Fabijanić 1, 23250 Pag , OIB:** , 08382999002

kojeg zastupa direktor Ante Čemeljić. (u daljnjem tekstu: **Naručitelj**), i

\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_ (u daljnjem tekstu: **Izvođač**) kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ s druge strane, sklopili su sljedeći:

# U G O V O R

**o izvođenju radova podzemne precrpnice „Gorica“ u naselju Gorica te njeno spajanje u vodoopskrbni sustav otoka Paga.**

## I. PREDMET UGOVORA

Članak 1.

Stranke suglasno utvrđuju da je Izvođač odabran kao najpovoljniji ponuditelj u postupku javne nabave ev. Br. Nabave \_\_\_\_\_\_\_„Izgradnja podzemne precrpnice „Gorica“ u naselju Gorica te njeno spajanje u vodoopskrbni sustav otoka Paga.

Predmet ovog Ugovora je izvođenje radova na izgradnji podzemne precrpnice „Gorica“ u naselju Gorica te njeno spajanje u vodoopskrbni sustav otoka Paga.

Izvođač se obvezuje radove iz prethodnog stavka izvoditi sukladno važećim propisima iz ovog područja, tehničkim normativima, standardima i pravilima struke, te po odredbama ovog ugovora, po opsegu, vrsti i kakvoći u svemu prema prihvaćenoj ponudi Izvođača br. \_\_\_\_\_\_\_\_ od \_\_\_\_\_\_\_\_\_ godine, kao i prema opisu iz prihvaćenog ponudbenog troškovnika po vrstama i stavkama radova koji zajedno s projektnoj i tehničkoj dokumentacijom i dokumentacijom o nabavi čine sastavni dio ovog ugovora.

Izvođač se obvezuje izvoditi radove sukladno građevinskoj dozvoli KLASA: UP/I-361-03/19-01/000143, URBROJ: 2198/1-07-05/2-20-0021 izdanoj od Upravnog odjela za prostorno uređenje, zaštitu okoliša i komunalne poslove Zadarske županije u Pagu 23.03.2020. i izvedbenom projektu oznake IZP-2017P16, tvrtke SEDRA CONSULTING d.o.o. iz Zagreb, glavni projektant Ana Šćulac, struč.spec.ing.aedif., od ožujka 2020.g.

## II. CIJENA

Članak 2.

Izvođač se obvezuje izvesti predmetne radove iz članka 1. ovog ugovora po cijeni kako slijedi:

Cijena radova bez PDV-a: HRK

PDV (25 %): HRK

Cijena radova S PDV-om: HRK

Ugovorene jedinične cijene su nepromjenjive za cijelo vrijeme trajanja ovog ugovora.

Konačna cijena radova utvrdit će se prema stvarno izvedenim količinama radova ovjerenih u građevinskoj knjizi i uz primjenu ugovorenih jediničnih cijena.

Građevinska knjiga smatra se ovjerenom kad je ovjerena od nadležne odgovorne osobe izvođača radova i nadležne odgovorne osobe stručnog nadzora.

Ukoliko se tijekom izvršenja radova promijeni zakonom definirana stopa poreza na dodanu vrijednost (PDV) ista će se iskazati u ispostavljenoj situaciji.

Članak 3.

Cijene radova iz Troškovnika odnose se na jediničnu cijenu gotovog posla. To znači da jedinične cijene obuhvaćaju sve troškove rada, materijala, režije gradilišta i poduzeća, sva davanja i zaradu, dakle sve troškove bilo koje vrste.

Jediničnim cijenama su obuhvaćeni svi troškovi pripremnih i završnih radova, podizanje pomoćnih objekata, dovoz i montaža strojeva i opreme te demontaža i odvoz istih po završetku posla, troškovi privremene regulacije prometa i osiguranja pristupačnosti objektima, troškovi osiguranja gradilišta, troškovi provedbe mjera zaštite na radu tj. troškovi osiguranja izvođenja radova na siguran način, troškovi dovođenja gradilišta u prvobitno stanje po završetku radova, troškovi općih rizika i svih rizika označenih kao Izvođačevi rizici, odgovornost i obveza proizišlih iz Ugovora i svi ostali troškovi potrebni za pravilno izvršenje pojedinog rada.

Također, jediničnim cijenama su obuhvaćeni svi troškovi koji proizlaze iz obveze izvođača definiranih Zakonom o gradnji (Narodne novine, broj 153/13, 20/17, 39/19 i 125/19) i ostalim podzakonskim aktima poput dokaza o kvaliteti, uporabljivosti, izjave izvođača o izvedenim radovima i uvjetima održavanja građevine i ostalo.

Sve ugovorne obveze Izvođača radova koje proizlaze iz zakona i ovog Ugovora uključene su ukupno ugovorenu cijenu neovisno o tome da li je to uz njih posebno istaknuto u ovom Ugovoru ili kojem drugom dokumentu koji predstavlja njegov sastavni dio.

Članak 4.

Smatra se da je Izvođač prije davanja ponude obišao i detaljno pregledao gradilište, da se upoznao sa postojećim okolišem i pristupnim cestama, raspoloživim deponijima, odnosno da je upoznao sve bitne elemente koji utječu na organizaciju građenja, te se po toj osnovi odriče bilo kakvih dodatnih potraživanja.

## III. DATUM POČETKA I ZAVRŠETKA RADOVA

Članak 5.

Rok početka radova započinje teći od datuma obostranog potpisa Zapisnika o uvođenju izvođača radova u posao i otvaranju građevinskog dnevnika. Izvođača će Naručitelj uvesti u posao u roku ne dužem od 15 dana od dana obostranog potpisa ugovora.

Rok završetka radova iznosi \_\_\_\_\_\_\_\_\_\_\_\_ od dana uvođenja u posao.

Odabrani Ponuditelj je dužan do ili na dan uvođenja u posao dostaviti terminski i financijski plan izvođenja radova iz kojega je vidljiva planirana dinamika po etapama radova.

Članak 6.

Ne pridržava li se Izvođač periodičnih rokova i vidljivo odstupa od terminskog plana iz prethodnog članka te time dovede u pitanje postizanje ugovornog roka i/ili kvalitetu radova, Naručitelj je ovlašten jednostrano raskinuti Ugovor u neizvedenom dijelu radova, a neizvedene radove novim ugovorom povjeriti drugom Izvođaču.

Članak 7.

Izvođač ima pravo na produženje ugovorenog roka u sljedećim slučajevima;

* u slučajevima u kojima je Izvođač zbog promijenjenih okolnosti, više sile ili neispunjenja obveza Naručitelja bio spriječen izvoditi radove. Promijenjenim okolnostima smatraju se okolnosti koje nastupe nakon sklapanja ovog ugovora, a čije nastupanje Izvođač u trenutku sklapanja ugovora nije mogao predvidjeti, a takve su prirode da je Izvođač zbog njih bio spriječen izvoditi planove prema planu. Razlogom produljenja roka završetka radova mogu biti samo one promijenjene okolnosti koje Izvođač nije sam uzrokovao
* ako Naručitelj izda Izvođaču pisani nalog o obustavi radova
* mjere predviđene aktima nadležnih organa
* uvjeti pod zemljom koji nisu predviđeni projektom
* za broj dana za koji zbog nepovoljnih vremenskih prilika nije bilo moguće izvoditi pojedine vrste radova u skladu s terminskim planom gradnje. Nepovoljne vremenske prilike se utvrđuju evidencijom meteoroloških uvjeta tijekom izvođenja radova, ovjerenih po nadzornom inženjeru u građevinskom dnevniku. Radi procjene pojave iznimno nepovoljnih meteoroloških uvjeta, normalni uvjeti u pogledu temperature, oborina i vjetra definiraju se kao desetogodišnji mjesečni prosjek tih parametara, izmjereno u nekoj meteorološkoj stanici u blizini lokacije gradilišta. Radi evidencije pojave nepovoljnih klimatskih uvjeta za jedan od tih parametara Izvođač je obvezan pribaviti podatke meteorološke stanice o temperaturi, oborinama ili vjetru

Izvođač ima pravo na produženje roka onoliko dana za koliko traju okolnosti iz prethodnog stavka.

U tom slučaju prvobitno ugovoreni rok izvođenja radova produžuje se za onoliko dana koliko su trajale promijenjene okolnosti i slučajevi iz stavka 1. ovog članka.

Obrazloženi zahtjev za produljenje roka u slučajevima iz ovog članka podnosi Izvođač nadzornom inženjeru. Nadzorni inženjer će svoj odgovor na zahtjev za produženje roka dostaviti Naručitelju koji će odlučiti o zahtjevu.

U slučaju nastanka nekih od slučajeva iz stavka 1. ovog članka, nadzorni inženjer će poduzeti radnje iz svoje nadležnosti u skladu sa zakonom kako ne bi došlo do prekoračenja roka npr. organiziranjem rada u dvije smjene.

Izvođač je dužan poduzeti sve moguće radnje za umanjenje bilo kakve vrste štete.

Članak 8.

Izvođač je dužan upozoriti Naručitelja i nadzornog inženjera, pisanim putem najkasnije u roku od 5 (pet) dana nakon što Izvođač bude upoznat ili je trebao biti upoznat s događajem koji utječe na rok.

Ukoliko Izvođač ne postupi kako je to određeno u prvom stavku ovog članka, ugovoreni rok se neće mijenjati.

U slučaju kašnjenja ispunjenja iz razloga za koje odgovara Izvođač za više od 60 dana smatrati će se da je Izvođač učinio težak profesionalni propust sukladno Zakonu o javnoj nabavi.

Članak 9.

Pod završetkom izvođenja radova smatra se dan kada je Izvođač završio sve ugovorne radove, a što je evidentirano u građevinskom dnevniku koji ovjerava nadzorni inženjer.

Odmah nakon završetka radova, a prije primopredaje radova i tehničkog pregleda, Izvođač se obvezuje s Naručiteljem i nadzornim inženjerom obaviti pregled izvedenih radova, pri čemu se sastavlja zapisnik o pregledu, u kojemu se evidentiraju svi eventualno uočeni nedostaci. Ukoliko se zapisnikom o pregledu uoče nedostaci, Izvođač je dužan otkloniti nedostatke u primjerenom roku koji se definira navedenim zapisnikom.

Izvođač je dužan sastaviti pisanu izjavu o izvedenim radovima i uvjetima održavanja građevine u svemu prema Pravilniku o sadržaju pisane Izjave izvođača o izvedenim radovima i uvjetima održavanja građevine.

Odmah nakon sastavljanja zapisnika o pregledu iz stavka 1. ovog članka i otklanjanja nedostataka ako ih je bilo, Naručitelj podnosi nadležnom tijelu zahtjev za obavljanje tehničkog pregleda.

Ako prilikom tehničkog pregleda povjerenstvo za tehnički pregled utvrdi da na radovima i ugrađenoj opremi po ovom ugovoru postoje nedostatci, Izvođač je dužan odmah pristupiti otklanjanju utvrđenih nedostataka o svom trošku.

## IV. UGOVORNA KAZNA

Članak 10.

Ako Izvođač svojom krivnjom prekorači ugovoreni rok izvedbe radova iz članka 5. ovog Ugovora, dužan je platiti ugovornu kaznu u visini od 0,2 % od ukupne vrijednosti ugovorenih radova po članku 2. ovog Ugovora za svaki dan prekoračenja roka, s tim da ukupna visina ugovorene kazne ne može prijeći iznos od 10% od vrijednosti ugovorenih radova.

U slučaju da ugovorna kazna po osnovi zakašnjenja dosegne iznos od 10 % ukupno ugovorenog iznosa iz članka 2. ovog ugovora Naručitelj je ovlašten raskinuti ugovor.

Pravo Naručitelja na ugovornu kaznu ne utječe na druga prava Naručitelja koja ima prema ovom ugovoru i zakonu.

Ugovorna kazna neće se obračunavati ako je do zakašnjenja došlo bez krivnje Izvođača iz razloga navedenih u članku 7. ovog ugovora.

Naručitelj ugovornu kaznu za kašnjenje imaju pravo naplatiti iz bilo kojeg plaćanja koje dospijeva Izvođaču ili iz garancije banke izdane kao jamstvo za uredno ispunjenje ugovora.

## V. ODREDBE O PODUGOVARATELJIMA (ukoliko je primjenjivo)

Članak 11.

Dio Ugovora daje se u podugovor podugovatatelju koji je naveden u ponudi Izvođača, i to:

\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ OIB:\_\_\_\_\_\_\_\_\_\_\_\_\_\_\_\_, IBAN: \_\_\_\_\_\_\_\_\_\_\_\_\_\_\_\_\_\_\_\_\_ koji će izvesti \_\_\_\_\_\_\_\_\_\_\_\_\_\_\_\_\_radove iz troškovnika u ukupnom iznosu od \_\_\_\_\_\_\_\_\_\_\_\_\_ kuna bez PDV-a, a što čini \_\_\_\_\_\_\_\_% vrijednosti sklopljenog ugovora.

Izvođač mora svom računu odnosno situaciji priložiti račune, odnosno situacije svojih podugovaratelja koje je prethodno potvrdio.

Naručitelj je obvezan neposredno plaćati podugovaratelju za izvedene radove.

## VI. OBRAČUN I PLAĆANJE IZVEDENIH RADOVA

Članak 12.

Plaćanje će se vršiti na sljedeći način: Izvođač će temeljem građevinske knjige ovjerene od strane Nadzornog inženjera Naručitelju ispostavljati privremene situacije najkasnije do 10. u mjesecu za radove izvedene u prethodnom mjesecu, te nakon konačnog obračuna okončanu situaciju.

Iznos okončane situacije ne može biti manje od 10 % vrijednosti ukupno izvedenih radova.

Privremene situacije, odnosno okončanu situaciju Izvođač će dostaviti putem sustava e – Račun, a građevinsku knjigu i drugu dokumentaciju ovjerenu od strane Nadzornog inženjera dostaviti će kao prilog e – Računu, elektroničkim putem ili poštom.

Izvođač će sukladno članku 7. Zakona o elektroničkom izdavanju računa u javnoj nabavi ("Narodne novine" br. 94/2018) izdavati i slati elektroničke račune i prateće isprave sukladno Zakonu o elektroničkom izdavanju računa u javnoj nabavi a Naručitelj je obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi iz članka 3. stavka 1. točke 2. navedenog zakona.

Plaćanje će se izvršiti u roku od 30 dana od dana dostave računa (situacija) putem sustava e – Račun.

Predujam i traženje sredstava osiguranja plaćanja isključeni su.

Ako se dio ugovora o javnoj nabavi daje u podugovor, tada za usluge koje će izvršiti podugovaratelj, naručitelj neposredno plaća podugovratelju (osim ako Izvršitelj dokaže da su obveze prema podugovaratelju za taj dio ugovora već podmirene). Izvršitelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## VII. JAMSTVO ZA UREDNO ISPUNJENJE UGOVORA, JAMSTVO ZA OTKLANJANJE NEDOSTATAKU U JAMSTVENOM ROKU I JAMSTVENI ROK

Članak 13.

Odabrani ponuditelj se obvezuje dostaviti Naručitelju najkasnije prije uvođenja u posao jamstvo za uredno ispunjenje ugovora u obliku garancije banke.

Garancija banke mora biti bezuvjetna i “bez prigovora”, plativa na prvi poziv u iznosu od 10% od ugovorenog iznosa bez PDV-a s rokom valjanosti 30 dana duže od ugovorenog roka za izvršenje radova.

Garancija banke za uredno ispunjenje ugovora mora glasiti na Naručitelja: Komunalno društvo Pag d.o.o., Ulica braće Fabijanić 1, 23250 Pag, OIB: 08382999002.

U slučaju naplate ovog jamstva sukladno Ugovoru o izvođenju radova, Izvoditelj radova odnosno odabrani ponuditelj je dužan dostaviti novo jamstvo za uredno ispunjenje ugovora.

Odabrani ponuditelj može umjesto dostavljanja bankarske garancije dati novčani polog u traženom iznosu. Polog se u odgovarajućem iznosu uplaćuje u korist računa Naručitelja kod ERSTE banke pod brojem IBAN: HR4524020061100387006 poziv na broj odobrenja : HR00-OIB ponuditelja uz naznaku svrhe ''Polog na ime jamstva za uredno ispunjenje ugovora u postupku javne nabave ev. br. nabave: E-MV 67/2021 - OIB uplatitelja.

Jamstvo za uredno ispunjenje ugovora naplatit će se u slučaju povrede ugovornih obveza.

Ukoliko dođe do produženja roka završetka radova Izvođač je obavezan prije isteka valjanosti postojeće garancije dostavi Investitoru produljenje iste ili novu garanciju s novim rokom valjanosti za onoliko vremena za koliko se produžuje rok izvođenja radova. U protivnom Investitor može protestirati važeću garanciju.

Članak 14.

Odabrani ponuditelj dužan je najkasnije u roku od 8 dana od dana primopredaje predati Naručitelju – Komunalno društvo Pag d.o.o., Ulica braće Fabijanić 1, 23250 Pag, OIB: 08382999002 bezuvjetnu i “bez prigovora” garanciju banke plativu na prvi poziv u iznosu od 10% od iznosa ukupno izvršenih radova bez poreza na dodanu vrijednost (iznos temeljem okončane situacije) kao jamstvo za otklanjanje nedostataka u jamstvenome roku.

Garancija banke za otklanjanje nedostataka mora glasiti na Naručitelja: Komunalno društvo Pag d.o.o., Ulica braće Fabijanić 1, 23250 Pag, OIB: 08382999002.

Odabrani ponuditelj može umjesto dostavljanja bankarske garancije dati novčani polog u traženom iznosu. Polog se u odgovarajućem iznosu uplaćuje u korist računa Naručitelja otvoren kod ERSTE banke pod brojem IBAN: HR4524020061100387006 poziv na broj odobrenja : HR00-OIB ponuditelja uz naznaku svrhe ''Jamstvo za otklanjanje nedostataka u jamstvenom roku u postupku javne nabave ev. br. nabave: E-MV 67/2021.

Ukoliko odabrani ponuditelj (Izvođač) ne dostavi jamstvo za otklanjanje nedostataka u jamstvenom roku u roku od 8 dana od dana primopredaje ili ne uplati novčani polog u traženom iznosu, Investitor će naplatiti jamstvo za uredno ispunjenje ugovora ili zadržati novčani polog a ta sredstva položiti kao depozit na poseban račun te će kao takvo služiti kao jamstvo za otklanjanje nedostataka u jamstvenom roku.

U trenutku zaprimanja jamstva za otklanjanje nedostataka u jamstvenom roku, Naručitelj će Izvođaču vratiti jamstvo za uredno ispunjenje ugovora odnosno novčani polog uplaćen na ime jamstva za uredno ispunjenje ugovora.

Rok valjanosti bankarske garancije izdane kao jamstvo za otklanjanje nedostataka u jamstvenom roku mora biti najmanje 2 (dvije) godine od dana primopredaje građevine.

Članak 15.

Jamstvo za uredno ispunjenje ugovora vraća se Izvođaču nakon predaje Naručitelju garancije banke za otklanjanje nedostataka u jamstvenom roku.

Članak 16.

Izvođač garantira kvalitetu izvedenih radova i obvezuje se otkloniti sve nedostatke, koji bi nastupili u jamstvenom roku. Neovisno o jamstvenom roku Izvođač garantira za kvalitetu izvedenih radova koji utječu na bitne zahtjeve za građevinu u roku propisanom važećim Zakonom o obveznim odnosima (NN, broj 35/05, 41/08, 125/11, 78/15 i 29/18) i otklanjanje takvih nedostataka nastalih u tom roku (10 godina od primopredaje) pada na teret Izvođača.

## VIII. SOLIDARNA ODGOVORNOST

Članak 17.

Ukoliko je Naručitelj sklopio ovaj ugovor s zajednicom ponuditelja tada je odgovornost ponuditelja iz zajedničke ponude solidarna.

Ukoliko se Izvođač, tijekom postupka javne nabave, oslonio na sposobnost drugih subjekata i/ili na sposobnost podugovaratelja radi dokazivanja ispunjavanja kriterija ekonomske i financijske sposobnosti, drugi subjekti i/ili podugovaratelj su solidarno odgovorni za izvršenje ugovora.

Ukoliko Naručitelj, sukladno članku 224. i 225. Zakona o javnoj nabavi (NN 120/16), odobri Izvođaču uvođenje novog ili promjenu podugovaratelja, Izvođač je dužan obavijestiti tog podugovaratelja o odredbi iz stavka 2. ovog članka.

## IX. OBVEZE IZVOĐAČA

Članak 18.

Sve radove, koji su predmet ovog Ugovora, Izvođač mora izvesti u skladu s projektnom dokumentacijom, važećim zakonima i propisima, hrvatskim normama i pravilnicima, te pravovremeno upozoriti Naručitelja na eventualno uočene nedostatke i greške u projektu koje bi mogle biti od utjecaja na sigurnost građevine, život i zdravlje ljudi, prometa ili susjedne građevine i tehničku funkciju građevine.

Članak 19.

Izvođač je dužan prema važećim propisima provoditi zaštitu na radu, radi pravovremenog otklanjanja opasnosti za sigurnost radova, opreme, materijala, radnika, prolaznika, prometa, susjednih građevina i okoliša.

Troškove za provedbu mjera iz prethodnog stavka snosi Izvođač i oni su uključeni u ukupno ugovorenu cijenu.

Članak 20.

Izvođač je dužan imati važeću policu osiguranja gradilišta za izvanugovornu odgovornost prema trećima za razdoblje od uvođenja u posao do primopredaje radova.

Članak 21.

Izvođač je dužan dokumentirati kvalitetu radova i materijala obrađenim rezultatima ispitivanja i ispravama izdanim u skladu sa zakonom ili propisima o tehničkim normativima, važećim standardima i ispitivanjima predviđenim u projektu. Pripadajući troškovi uključeni su u jedinične cijene radova.

Izvođač je dužan u tijeku izvođenja radova odnosno do primopredaje uredno voditi i arhivirati dokumentaciju propisanu zakonom i Ugovorom. Istu je prilikom primopredaje dužan predati Naručitelju uredno složenu i popisanu. Pripadajući troškovi uključeni su u jedinične cijene radova.

Članak 22.

Izvođač sukladno Zakonu o gradnji (Narodne novine, broj 153/13, 20/17, 39/19, 125/19) te Zakon o poslovima i djelatnostima prostornog uređenja i gradnje (Narodne novine, broj 78/15, 118/18,

110/19) imenuje inženjera gradilišta odnosno voditelja radova.

Članak 23.

Izvođač ima obvezu čuvanja gradilišta i sprječavanja neovlaštenog pristupa. Ova obveza započinje datumom početka radova i traje sve do primopredaje. Pripadajući troškovi uključeni su u jedinične cijene radova. Štete nastale kao posljedica krađa ili neovlaštenog pristupa rizik su Izvođača radova, te padaju na njegov teret.

Članak 24.

Ukoliko dođe do otuđenja ili štete nastale uslijed Izvođačeve nepažnje ili propusta, nadoknada štete u razdoblju između datuma početka radova i datuma primopredaje, ide na teret Izvođača.

Troškove nastale kao posljedica štete nanesene trećim osobama Izvođač snosi sam.

Članak 25.

Izvođač je obvezan propisno označiti i ograditi gradilište tijekom izvođenja radova, omogućiti pristup objektima u zoni gradilišta te osigurati nesmetano odvijanje kolnog i pješačkog prometa okolnim prometnicama.

U tu svrhu izvođač je dužan postaviti i održavati potrebnu prometnu signalizaciju i opremu kako u zoni samog gradilišta tako i na dijelu okolnih ulica, što uključuje izradu prometnih elaborata, ishođenje dozvola i suglasnosti od nadležnih tijela (Ministarstvo unutarnjih poslova RH).

Radovi iz stavka 1. ovog članka, a koji nisu predviđeni troškovnikom radova uključeni su u jedinične cijene radova.

Članak 26.

Nalaženje odlagališta otpadnog građevinskog materijala obveza je Izvođača, a trošak naknade za korištenje i uređenje odlagališta je uključen u jedinične cijene.

Članak 27.

U slučaju bitne povrede ugovora od strane Izvođača Naručitelj ima pravo raskinuti Ugovor, naplatiti jamstvo za dobro izvršenje ugovora, te od Izvođača naplatiti naknadu stvarne štete nastale takvim raskidom.

Članak 28.

U slučaju raskida Ugovora Izvođač je dužan osigurati i napustiti gradilište što je prije moguće. Obveza predaje dokumentacije Naručitelju, odnosno Investitoru dospijeva odmah po raskidu.

Članak 29.

Izvođač se obvezuje sa svom potrebnom, cjelovitom i točnom dokumentacijom sudjelovati u postupku provedbe tehničkog pregleda sukladno člancima 139., 140., 141. i 142. Zakona o gradnji (NN 153/13, 20/17, 39/19, 125/19 u daljnjem tekstu ZOG).

## X. RASKID UGOVORA

Članak 30.

Naručitelj će raskinuti sklopljeni ugovor iz sljedećih razloga:

1. ukoliko Izvođač ne dostavi jamstvo za uredno ispunjenje ugovora u obliku i roku određenim člankom 14. ovog Ugovora;
2. u slučaju da Izvođač promijeni jediničnu cijenu pojedine stavke troškovnika;
3. ako Izvođač ne izvršava ugovorne obveze sukladno sklopljenom ugovoru i odredbama Zakona o poslovima i djelatnostima u prostornom uređenju i gradnji („Narodne novine“ broj 78/15, 118/18, 110/19);
4. ukoliko Izvođač tijekom izvršenja ugovora o javnoj nabavi uvede podugovaratelja suprotno odredbama Zakona o javnoj nabavi 2016;
5. ukoliko Izvođač u traženom roku nije dostavio dokumente tražene točkom 17. Dokumentacije o nabavi.

U slučaju da nastupi okolnost iz ovog članka stavka 1. točke 1. naplatiti će se jamstvo za ozbiljnost ponude dok će u slučaju nastupa ostalih okolnosti iz stavka 1. ovog članka naplatiti jamstvo za uredno ispunjenje ugovora u punom iznosu.

## XI. PRIMOPREDAJA I KONAČNI OBRAČUN

Članak 31.

U roku od 8 dana od datuma sastavljanja Zapisnika o (uspješno) obavljenom tehničkom pregledu građevine je potrebno izvršiti primopredaju radova, dostaviti okončanu situaciju i napraviti okončani obračun radova nakon čega slijedi završno plaćanje ( okončana situacija ).

Ukoliko se tijekom postupka primopredaje utvrde nedostaci Izvođač ih je dužan otkloniti o svom trošku i u roku kojeg odredi Naručitelj.

Primopredaja objekta izvršit će se u prisutnosti ovlaštenih predstavnika Naručitelja, Izvođača i nadzornog inženjera.

O postupku primopredaje sastaviti će se Zapisnik o primopredaji. Datum zapisnika označava dan primopredaje.

## XII. RJEŠAVANJE SPOROVA I ZAVRŠNE ODREDBE

Članak 32.

Svi eventualni sporovi koji nastanu u svezi s izvršenjem ovog Ugovora rješavati će se prvenstveno sporazumno između ugovornih strana.

Za slučaj da se nastali spor ne može riješiti sporazumno ugovorne strane ugovaraju nadležnost stvarno nadležnog suda u Zadru.

Članak 33.

Ovaj ugovor stupa na snagu danom potpisa istoga od strane ovlaštenih predstavnika ugovornih strana.

Ovaj Ugovor sastavljen je u 8 (osam) istovjetnih primjeraka, od toga 4 (četiri) primjerka za Naručitelja, 2 (dva) primjerka za Investitora i 2 (dva) primjerka za Izvođača.

U Pagu, \_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_\_\_\_\_

**ZA NARUČITELJA: ZA IZVOĐAČA:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**DIREKTOR: DIREKTOR:**